કર્ણાટકમાં કુમારસ્વામી સરકાર ભલે બની ગઈ હોય પણ બધું સમુંસૂતરું ચાલતું નથી. હવે નવી વાત આવી છે કે દેવગૌડા પરિવાર સમયપાલનની બાબતે બદનામ છે મતલબ કે તેઓ સમયપાલનમાં હંમેશાં માનતા નથી. અધિકારીઓ પણ આ ફરિયાદ કરે છે. એટલું જ નહીં ગયા સપ્તાહે તો હદ કરી નાખી. ટોચના ઉદ્યોગપતિ અઝીમ પ્રેમજીને કુમારસ્વામીએ દોઢ કલાક રાહ જોવડાવી. અઝીમ પ્રેમજી ફાઉન્ડેશન દર વર્ષે હજારો કરોડ રૂપિયા કર્ણાટકમાં કલ્યાણ યોજનાઓ માટે આપે છે અને એવી જ કોઈ ચર્ચા કરવા પ્રેમજી મુખ્યમંત્રીને મળવા ગયા હતા. પણ કુમારસ્વામીને તેનો કોઈ ફરક પડતો નથી!